钦定古今图书集成/明伦汇编/闺媛典/第336卷 > 黄承昊妻沈氏
## 钦定古今图书集成/明伦汇编/闺媛典/第336卷 > 黄承昊妻沈氏

按《列朝诗集》，沈氏名纫兰，字闲靓，嘉兴人。参政黄承
昊之妻，学士洪宪之媳也。其诗有《效颦集》。仲女双蕙，
字柔嘉，髫年禅悦，绝意家室。尝诵经，闻鸟声，有诗云：
“迦陵可解西来意，又报人间梦不长。”年十六而卒。参
政从妹淑德，字柔卿，犹子茂仲，妇项孟畹皆有集传
世。彤管之盛，萃于一门，亦近代所未有也。